Title: РЕПУБЛИКА БЪЛГАРИЯ
Author: Administrator
Last saved by: Mariana Georgieva
Company: VSS

П Р О Т О К О Л   
от съвместното заседание на Комисия „Съдебна администрация“ към Съдийската колегия на ВСС и Комисия „Съдебна администрация“ към Прокурорската колегия на ВСС, проведено на 14.07.2023 г.

Днес, 14.07.2023 г. /петък/ от 11.00 часа се проведе съвместно заседание на Комисия „Съдебна администрация” към Съдийската колегия на Висшия съдебен съвет и Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ НА КСА-СК:     Боян Новански
   	    ЧЛЕНОВЕ:	Драгомир Кояджиков
				Боян Магдалинчев – отсъства
					Севдалин Мавров – отсъства
					Стефан Гроздев 
		
ПРЕДСЕДАТЕЛ НА КСА-ПК:    Гергана Мутафова 
     	    ЧЛЕНОВЕ:	Калина Чапкънова
Стефан Петров
				
На заседанието присъстваха експертните сътрудници на двете комисии: Стефка Тодорова и Светла Кирилова– главни експерти-съдебна администрация, и техническият сътрудник Мариана Георгиева.

Д Н Е В Е Н   Р Е Д:
1. ОТНОСНО: Искане рег. индекс ВСС-9484/13.07.2023 г. от председателите на Върховния касационен съд и Върховния административен съд за увеличаване щатната численост на съдебните служители с 4 /четири/ щ. бр. чрез съкращаване на 4 /четири/ свободни щатни бройки в Прокуратурата на Република България.

КОМИСИЯ „СЪДЕБНА АДМИНИСТРАЦИЯ” КЪМ СЪДИЙСКАТА КОЛЕГИЯ НА ВСС И КОМИСИЯ „СЪДЕБНА АДМИНИСТРАЦИЯ” КЪМ ПРОКУРОРСКАТА КОЛЕГИЯ НА ВСС
Р Е Ш И Х А:

Предлагат на Прокурорската колегия на Висшия съдебен съвет да приеме следното решение:
       ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1.1.	На основание чл. 30, ал. 5, т. 8 от ЗСВ, СЪКРАЩАВА 3 /три/ свободни щатни бройки в щата на Администрацията на главния прокурор, за длъжностите, както следва:
- „младши експерт“ в отдел „Човешки ресурси“, дирекция „Административно-правна“;
- „старши експерт“ в сектор „Управление на почивните бази“, отдел УС, дирекция „Сграден фонд и обществени поръчки“;
- „главен експерт“ в сектор „Международни програми и проекти и обществени поръчки, възлагани по тях“, отдел ОП, дирекция „Сграден фонд и обществени поръчки“.

1.2.	 На основание чл. 30, ал. 5, т. 8 от ЗСВ, СЪКРАЩАВА 1 /една/ свободна щатна бройка за длъжност „младши експерт“ в звено „Служители по чл. 26, ал. 2 от ПАПРБ“ в щата на Върховната административна прокуратура.

МОТИВИ: Във връзка с предвиждани структурни и кадрови промени във ВКС и ВАС и с оглед обезпечаване дейността на администрациите увеличението на щатната численост е обосновано. Изразено е положително становище от и.ф. главен прокурор относно възможност за преразпределение на четири свободни щатни бройки за експертни длъжности за съдебни служители от структурите на ВАП и АГП, които могат да бъдат съкратени от щата на ПРБ без това да се отрази на нормалното функциониране на администрациите. 

1.3.	ВНАСЯ предложението като допълнителна точка в заседание на Прокурорската колегия на Висшия съдебен съвет, насрочено за 19.07.2023 г.

Предлагат на Съдийската колегия на Висшия съдебен съвет да приеме следното решение:
       ПРОЕКТ:

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ 
Р Е Ш И:

1.4.	 РАЗКРИВА, на основание чл. 30, ал. 5, т. 8 от ЗСВ, 2 /две/ щатни бройки за длъжност „експерт“ в щата на Върховния касационен съд. 
	МОТИВИ: Искането на председателя на Върховния касационен съд за разкриване на 2 щ. бр. за експертни длъжности е с цел обезпечаване дейността на съда, свързана с ежемесечното публикуване на бюлетин на съда и изготвяне на статистически справки за дейността му. 
Длъжността „експерт-съдебна практика на ВКС“ е необходима във връзка със задължението по чл. 114, ал. 1 т. 17 от ЗСВ за ежемесечно публикуване на бюлетин на ВКС. Служителят на тази длъжност ще подготвя и публикува избрани съдебни актове на петчленните и тричленните състави на съда, статии, анализи, коментари, чуждестранна съдебна практика.
	Длъжността „експерт-анализ съдебна информация и статистика“ е необходима във връзка с изготвяне всички статистически справки за дейността на съда, както и обобщени справки по отделни критерии за органите на съдебна власт, възлагани по искания на ВСС, ИВСС или свързани с международната дейност на ВКС. Посочената дейност се характеризира с потребност от ежедневна обработка и анализ на изключително голям обем информация, създавана и получавана в съда.

	1.5. РАЗКРИВА, на основание чл. 30, ал. 5, т. 8 от ЗСВ, 2 /две/ щатни бройки за длъжност „експерт“ в щата на Върховния административен съд.
	МОТИВИ: Искането на председателя на Върховния административен съд за разкриване на 2 щ. бр. за експертни длъжности е с цел обезпечаване дейността на съда, свързана с планирането, подготовката и провеждането на обществени поръчки и дейността по осъществяване на връзките с обществеността.
	Предложението за разкриване на една щ. бр. за длъжност „експерт“ е вследствие ежегодно възлаганите от  ВАС обществени поръчки. Предвид броя, вида и техния обем е необходимо дейността по планиране, подготовка и провеждане на обществени поръчки, а също и на търгове и конкурси, касаещи придобиване, управление и разпореждане с материални активи; цялостното администриране на профила на купувача в ЦАИС ЕОП; изготвянето на необходимите проекти на актове на възложителя в хода на процедурите; дейността по предоставяне на разяснения по открити процедури, по изготвянето на становища по жалби, по вътрешен контрол и другите дейности по провеждането на обществени поръчки, да бъдат съсредоточени във функциите на една експертна длъжност. По щат  ВАС не разполага с щ. бр. за такъв служител и всички тези дейности се осъществяват по съвместителство от съдебните помощници и юрисконсултите във ВАС, които имат други основни функции и задължения. 
Към настоящия момент съдът разполага само с един щат за длъжност „връзки с обществеността“, което се явява крайно недостатъчно с оглед обема на работа, която се възлага на съдебния служител. Върховният административен съд активно провежда комуникационна политика, насочена към широката общественост и медиите и е налице необходимост от разкриване на още една щ. бр. за посочената длъжност, предвид изключителната динамика по отношение интереса на медиите към делата, разглеждани във Върховния административен съд, което налага постоянно разположение на експерта, включително събота и неделя, за въпроси и отговори на журналистите, свързани с актуални за обществото съдебни спорове. Също така ще бъде подобрена координацията с експертите по връзки с обществеността в другите административни съдилища, за реализиране на дейности по планирането и организиране на събития – кръгли маси, обучения, конференции и др.

1.5.	ВНАСЯ предложението в заседание на Съдийската колегия на Висшия съдебен съвет, насрочено за 25.07.2023 г.

1.6.	ИЗПРАЩА решението на Комисия „Бюджет и финанси“.

ПРЕДСЕДАТЕЛ НА КОМИСИЯ
„СЪДЕБНА АДМИНИСТРАЦИЯ”
КЪМ СЪДИЙСКАТА КОЛЕГИЯ НА ВСС:   /п/
БОЯН НОВАНСКИ

ПРЕДСЕДАТЕЛ НА КОМИСИЯ
„СЪДЕБНА АДМИНИСТРАЦИЯ”
КЪМ ПРОКУРОРСКАТА КОЛЕГИЯ НА ВСС:   /п/
ГЕРГАНА МУТАФОВА